10f0b50466d63d0dede1154f69b62cd2

Hej Ungzone.

Jeg er en pige på 13 år, der er godt inde i puberteten. Jeg har det her problem med, at jeg har hår under armene, det ikke voldsomt meget men dog en lille dusk, og det vil jeg helst ikke have. Altså jeg vil gerne begynde at barbere mig under armene.

Men jeg har ikke rigtig lyst til at snakke med min mor om sådan nogle ting, fordi hun altid er så akavet omkring sådan noget, og får det hele til at virke så underligt og forkert. Og sådan vil jeg selvfølgelig ikke have at det skal være.

Men jeg synes også bare på en eller anden måde at hun skal vide hvis jeg begynder at barbere mig (For det ville også bare være mærkeligt hvis jeg slet ikke sage noget til hende indtil hun selv opdagede det på en eller anden måde),  jeg kan bare virkelig ikke få mig selv til det!

Jeg ved selvfølgelig godt at man ikke BEHØVER at barbere sig under armene, men jeg vil gerne.

Ved virkelig ikke hvad jeg skal gøre?

Fra Mig.

 
Det er mor der er problemet.
============================


ungzone.dk
2021.43

Kære dig


Jeg kan godt se, at det er en irriterende situation, når man
gerne vil dele noget med en forælder, og de så ender med at blive akavet med
det. Det kan være, at din mor synes, at det er svært at du bliver ældre og ældre,
og at hun ikke lige ved, hvordan hun skal håndtere det. 


Mit råd er at sige det så henkastet som muligt, som om det
er en hverdagsting - så bliver ting ofte mindre akavet. F.eks. kan det være, når
I er nede og handle, at du henkastet siger, at du mangler en skraber til, når du
skal barbere dig, og så lægge det ned i kurven, og så derefter vende tilbage til
den samtale I var i gang med. 


Jeg håber, at du kan bruge mit svar

Med venlig hilsen

Josefine 

 